**ŠPECIFIKÁCIA PREDMETU ZÁKAZKY**

**predmet zákazky:**

**Program rozvoja mesta Žiar nad Hronom 2021-2027**

Program rozvoja obce je strednodobý rozvojový dokument, ktorý je vypracovaný v súlade s cieľmi a prioritami ustanovenými v národnej stratégii a zohľadňuje ciele a priority ustanovené v programe rozvoja vyššieho územného celku, na území ktorého sa obec nachádza, a je vypracovaný podľa záväznej časti územnoplánovacej dokumentácie obce.

V súlade s ustanoveniami § 8 zákona č. 539/2008 Z. z. o podpore regionálneho rozvoja v znení neskorších predpisov Program rozvoja obce pozostáva z:

a) **analytickej časti**, ktorá obsahuje komplexné hodnotenie a analýzu východiskovej situácie obce, odhad jej budúceho vývoja, možné riziká a ohrozenia vo väzbe na existujúce stratégie a koncepcie a využívanie vnútorného potenciálu územia, jeho limitov a rozvoja, definovanie podmienok udržateľného rozvoja obce,

b) **strategickej časti**, ktorá obsahuje stratégiu rozvoja obce pri zohľadnení jej vnútorných špecifík a určí hlavné smery, priority a ciele rozvoja obce rešpektovaním princípov regionálnej politiky s cieľom dosiahnutia vyváženého udržateľného rozvoja územia,

c) **programovej časti**, ktorá obsahuje najmä zoznam opatrení a aktivít na zabezpečenie realizácie programu rozvoja obce,

d) **realizačnej časti**, ktorá je zameraná na popis postupov inštitucionálneho zabezpečenia formou partnerstva a organizačné zabezpečenie realizácie programu rozvoja obce, systém monitorovania a hodnotenia plnenia programu rozvoja obce s ustanovením merateľných ukazovateľov, vecný a časový harmonogram realizácie programu rozvoja obce formou akčných plánov, a

e) **finančnej časti**, ktorá obsahuje finančné zabezpečenie jednotlivých opatrení a aktivít, inštitucionálnej a organizačnej stránky realizácie programu rozvoja obce.

Dokumentácia bude dodaná v elektronickej podobe vo formáte doc; tabuľková časť môže byť vo formáte xls

V cene bude zahrnuté aj:

* cestovné náklady
* vypracovanie a vyhodnotenie dotazníkového prieskumu
* zorganizovanie a osobná účasť na stretnutiach so zástupcami mesta a s verejnosťou alebo s pracovnými skupinami, určenými mestom Žiar nad Hronom v rozsahu potrebnom pre získanie relevantných údajov
* osobná účasť na zasadnutí MsZ, na ktorom bude dokument predložený na schválenie

Termín dodania diela: 12 týždňov odo dňa účinnosti zmluvy o dielo

**Ďalšie požiadavky:** uchádzač musí preukázať referencie o vypracovaní minimálne 3 dokumentov Program rozvoja obce (predtým označovaných ako Program hospodárskeho a sociálneho rozvoja obce), vypracovaných pre mesto s počtom obyvateľov minimálne 10 000

Vypracoval:

Meno a priezvisko: Ing. Blažena Kollárová

Dátum: 26. 5. 2020